**ΕΛΛΗΝΙΚΗ ΔΗΜΟΚΡΑΤIA**

**ΚΑΙΣΑΡΙΑΝΗ 22/03/2018**

**Αριθ. Πρωτ.: 3419**

**ΝΟΜΟΣ ΑΤΤΙΚΗΣ**

**ΔΗΜΟΣ ΚΑΙΣΑΡΙΑΝΗΣ**

**Δ/ΝΣΗ ΟΙΚΟΝΟΜΙΚΩΝ**

**ΤΜΗΜΑ ΛΟΓΙΣΤΗΡΙΟΥ**

**Προϊσταμένη κ. Ε. Σκαροπούλου**

ταχ. Δ/νση: Βρυούλων 125 & Φιλαδελφείας

Τ.Κ.:16121

Τηλ: 213 2010756

**ΠΡΟΣΚΛΗΣΗ ΕΝΔΙΑΦΕΡΟΝΤΟΣ**

**ΓΙΑ ΤΗΝ ΔΙΑΘΕΣΗ ΑΠΟΒΛΗΤΩΝ ΕΚΣΚΑΦΩΝ ΚΑΤΑΣΚΕΥΩΝ & ΚΑΤΕΔΑΦΙΣΕΩΝ (ΑEKK)**

**ΠΟΥ ΣΥΛΛΕΓΟΝΤΑΙ ΣΤΑ ΟΡΙΑ ΤΟΥ ΔΗΜΟΥ ΚΑΙΣΑΡΙΑΝΗΣ,**

**ΣΕ ΕΝΑΛΛΑΚΤΙΚΟ ΦΟΡΕΑ ΔΙΑΧΕΙΡΙΣΗΣ ΤΗΣ ΚΥΑ 36259/2010.**

Αριθμός Πρωτ. Μελέτης: 3132/16.03.2018

ΑΔΑΜ:18REQ002823055 2018-03-19

**Λαμβάνοντας υπόψη:**

* Το άρθρο 72 παρ. 1 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης».
* Ο Ν. 4412/2016 και ειδικά τα άρθρα 116 & 118.
* Ο Ν. 2939/2001 «Συσκευασίες και εναλλακτική διαχείριση των συσκευασιών και άλλων προϊόντων - Ίδρυση Εθνικού Οργανισμού Εναλλακτικής Διαχείρισης Συσκευασιών και άλλων προϊόντων (ΕΟΕΔΣΑΠ) και άλλες διατάξεις».
* Η Κ.Υ.Α.50910/2727/2003 - ΦΕΚ 1909/Β/22-12-2003 «Μέτρα και όροι για την διαχείριση των στερεών αποβλήτων. Εθνικός και Περιφερειακός Σχεδιασμός Διαχείρισης».
* Η ΚΥΑ 36259/1757/Ε103/2010 «Μέτρα, όροι και προγράμματα για την εναλλακτική διαχείριση των αποβλήτων από εκσκαφές, κατασκευές και κατεδαφίσεις (ΑΕΚΚ)».
* Η 459/2017 Απόφαση της εκτελεστικής Επιτροπής του Ε.Δ.Σ.Ν.Α.
* Τη με αριθμ. πρωτ. 3132/16.03.2018 μελέτη της Διεύθυνσης Περιβάλλοντος του Δήμου Καισαριανής.
* Την Απόφαση 57/2018 της Οικονομικής Επιτροπής του Δήμου Καισαριανής με θέμα: «Έγκριση δαπάνης και διάθεση πίστωσης για την υπηρεσία Διαχείρισης Αποβλήτων Εκσκαφών, Κατασκευών και Κατεδαφίσεων στα όρια του Δήμου μας».
* Την Απόφαση 58/2018 Έγκριση της μελέτης, του τρόπου εκτέλεσης και των όρων της σύμβασης για την διάθεση Απόβλητων Εκσκαφών Κατασκευών & Κατεδαφίσεων (ΑEKK) που συλλέγονται στα όρια του Δήμου Καισαριανής, σε εναλλακτικό φορέα διαχείρισης της ΚΥΑ 36259/2010».

**Ο Δήμος Καισαριανής, σύμφωνα με την 58/2018 Απόφαση της Οικονομικής του Επιτροπής θα προχωρήσει σε σύμβαση με φορέα διαχείρισης Απόβλητων Εκσκαφών Κατασκευών & Κατεδαφίσεων (ΑEKK) της ΚΥΑ 36259/2010.**

**Η διάρκεια της σύμβασης ορίζεται στο ένα (1) έτος από την υπογραφή αυτής.**

Η υπηρεσία θα ανατεθεί με απευθείας ανάθεση σύμφωνα με τις διατάξεις του 4412/2016 και ειδικά των άρθρων 116 και 118, μιας βάσει του ενδεικτικού προϋπολογισμού της σχετικής μελέτης δεν ξεπερνά το όριο των 20.000€ (προ Φ.Π.Α.).

Δικαίωμα συμμετοχής στη διαδικασία ανάθεσης έχουν μόνο οι εγκεκριμένοι διαχειριστές ΑΕΚΚ του Νομού Αττικής όπως προκύπτουν από τις Αποφάσεις του Ελληνικού Οργανισμού Ανακύκλωσης που είναι ο εποπτευόμενος οργανισμός των εν λόγω διαχειριστών. Σε κάθε περίπτωση δεν γίνονται δεκτές προσφορές από μη εγκεκριμένους διαχειριστές ΑΕΚΚ.

Κριτήριο για την αξιολόγηση των προσφορών αποτελούν:

* Η συμφωνία με τους όρους και τις τεχνικές προδιαγραφές της μελέτης.
* Η τιμή της προσφοράς που κατατίθεται.
* Η εγγύτητα του χώρου απόθεσης με τον Δήμο Καισαριανής και η ευκολία πρόσβασης σε αυτόν από το οδικό δίκτυο.

Οι προσφέροντες υποχρεούνται με την οικονομική τους προσφορά να υποβάλλουν επίσης:

1. Αντίγραφο της άδειας Συστήματος Συλλογικής Εναλλακτικής Διαχείρισης Αποβλήτων Εκσκαφών και Κατεδαφίσεων σε χώρο εντός του Νομού Αττικής.
2. Έγγραφα και δικαιολογητικά που τεκμηριώνουν την τεχνική επάρκεια του φορέα, ήτοι την επιχειρηματική δομή, τις κτηριακές εγκαταστάσεις του, τους τομείς δραστηριότητας και τα παραγόμενα προϊόντα και υπηρεσίες.
3. Υπεύθυνη Δήλωση του Ν.1599/86, στην οποία θα δηλώνονται από το νόμιμο εκπρόσωπο του φορέα τα εξής:

* Έλαβα γνώση των όρων και των τεχνικών προδιαγραφών της μελέτης, τους οποίους και αποδέχομαι πλήρως.
* Δεν υπάρχουν νομικοί περιορισμοί στη λειτουργία της Επιχείρησης.
* Δεν έχω αποκλεισθεί από την συμμετοχή σε διαγωνισμούς του Δημοσίου.
* Δεν έχω κάνει ψευδείς ή ανακριβείς δηλώσεις κατά την παροχή πληροφοριών που ζητούνται από την Υπηρεσία.
* Δεν έχω υποπέσει σε σοβαρά παραπτώματα κατά την άσκηση της επαγγελματικής μου δραστηριότητας.
* Θα είμαι συνεπής στην εκπλήρωση των συμβατικών υποχρεώσεων που ζητούνται από την Υπηρεσία.

1. Οι νόμιμοι εκπρόσωποι των ενδιαφερομένων θα προσκομίσουν Αντίγραφο Ποινικού Μητρώου.
2. Αντιγραφο ασφαλιστικής ενημερότητας
3. Αντιγραφο φορολογικής ενημερότητας

Οι ενδιαφερόμενοι καλούνται να υποβάλλουν την Οικονομική τους προσφορά καθώς και τα υπόλοιπα δικαιολογητικά που αναφέρονται παραπάνω με καταληκτική ημερομηνία την 27ην Μαρτίου ημέρα Τρίτη και ώρα 14.00 μ.μ. στην κα Σκαροπούλου Ευαγγελία Τμήμα Λογιστηρίου.

Ο ΔΗΜΑΡΧΟΣ

ΣΤΑΜΕΛΟΣ ΗΛΙΑΣ